Diari Oficial de la Generalitat Valenciana


Sumari del DOGV 9377, del 07-07-2022 (2022/6410)

Informació publica d'informe d'avaluació ambiental estratègica, de la proposta de modificació puntual (MP II) de l'ordenació detallada, del Pla parcial del sector industrial I-12, presentat per persones propietàries, i continuïtat del procediment.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9377

Data del DOGV
:   07-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6410


Data del document
:   05-07-2022

Organisme emissor
:   Ajuntament de Loriguilla

Tipus de document
:   Anunci

Descriptors 

:   * Loriguilla
    * administració local
    * pla d'urbanisme

Informació publica d'informe d'avaluació ambiental estratègica, de la proposta de modificació puntual (MP II) de l'ordenació detallada, del Pla parcial del sector industrial I-12, presentat per persones propietàries, i continuïtat del procediment. [2022/6410]  
L'alcalde president, en qualitat d'òrgan ambiental municipal, en data 5 de juliol de 2022, ha dictat el següent acte amb número 2022-0313:  
  
«Decret d'alcaldia  
Assumpte: informe d'avaluació ambiental estratègica de la proposta de modificació puntual (MP II) de l'ordenació detallada del Pla parcial del sector industrial I-12 de Loriguilla presentat per persones propietàries, i continuïtat del procediment.  
  
Vist que el Pla parcial modificatiu corresponent al sector I-12 de sòl urbanitzable industrial de Loriguilla, va ser definitivament aprovat per acord de la Comissió Territorial d'Urbanisme de València de 29 de setembre de 2010 i publicat en el BOP de València núm. 255, de 27 d'octubre de 2010.  
Vist que amb data díhuit de maig de 2022 es va aprovar el programa d'actuació integrada per al desenvolupament del sector I-12 en règim de gestió urbanística per persones propietàries, designant com a urbanitzador a la mercantil Loiola Gestión Immobiliaria, SL, en el seu propi nom, com a propietari majoritari de la iniciativa, i en representació de la resta de propietaris que integren aquesta iniciativa.  
Vist que el programa aprovat inclou una modificació puntual (MP I) de l'ordenació detallada del Pla parcial, que va ser aprovada definitivament amb data díhuit de maig de 2022, prèvia tramitació i aprovació de la seua avaluació ambiental. L'ordenació definitivament aprovada va ser publicada en el BOP de València número 106, de 3 de juny de 2022, i BOP de València número 108, de 7 de juny de 2022.  
Vist que amb data 02.06.2022 i registre número 5398-R-OX-623 el promotor-urbanitzador ha presentat una nova proposta de modificació puntual (MP II) que consisteix, en resum, segons la seua memòria justificativa, en el següent:  
- Modificació del disseny del viari com a resultat de l'estudi i millora de l'ordenació detallada.  
- Modificació de la configuració de l'illa M2, donant com a resultat una illa de major grandària, susceptible d'acollir com a possible ús, activitats logístiques, a més de qualsevol dels restants usos previstos en el Pla parcial, que no pateixen modificació.  
- De l'anterior, i a conseqüència de la reducció del sòl públic, es deriva una disminució de l'edificabilitat bruta per al manteniment de l'estàndard dotacional global i compliment dels estàndards de qualitat de l'annex IV de la TRTRLOTUP.  
- Modificació de les zones verdes previstes en el planejament vigent, sense alterar en gran manera la seua configuració actual.  
- Modificació del número i posició d'aparcaments d'ús públic en viari.  
Examinada la documentació presentada per a l'avaluació ambiental de la MP II del pla parcial consistent en document únic en pdf titulat «Modificació puntual II de l'ordenació detallada del sector I-12 «Barranc del Pozalet», subscrit per l'advocada Ana Falomir Faus, l'enginyera de camins, canals i ports, Paloma Cebrián Sánchez i, en representació del promotor-urbanitzador, l'administrador, Juan Ituarte Socias, contenint els següents documents:  
- «Document inicial estratègic de la modificació II del planejament sector I-12 «Barranc del Pozalet» en el terme municipal de Loriguilla (València), juny de 2022».  
- «Modificació puntual II del Pla parcial sector I-12 «Barranc del Pozalet» en el terme municipal de Loriguilla (València), juny de 2022».  
  
Atés que, a la vista del document presentat, mitjançant provisió d'alcaldia de 6 de juny de 2022, es va disposar incoar expedient d'avaluació ambiental de la modificació puntual II del Pla parcial del sector I-12 i evacuar consulta als serveis tècnics en matèria d'urbanisme de l'Ajuntament (SAT-Lorisum), per termini de trenta dies, de conformitat amb el que s'estableix pels articles 53.1 i 50.1.b del TRLOTUP.  
Atés que després d'un primer examen de la documentació presentada, per l'arquitecta del SAT-Lorisum s'emet informe de 13 de juny de 2022, en el qual es requereix al promotor l'esmena de diverses qüestions relacionades amb el contingut del document presentat, i aporta l'interessat nou document de modificació puntual i informe sobre contestació al requerit, amb data 22 de juny de 2022.  
Atés el resultat de la fase de consultes de l'avaluació ambiental que ha conclòs amb l'informe dels serveis tècnics de l'Ajuntament emés per l'arquitecta del servei municipal SAT-Lorisum, Clara Vento Diéguez de data 1 de juliol de 2022, a sol·licitud d'aquest òrgan ambiental municipal i que figura publicat íntegrament i pot ser consultat, en l'enllaç https://loriguilla.sedelectronica.es/board.  
Atés que, segons es desprén de l'informe citat, analitzada la proposta de la modificació de l'ordenació detallada del Pla parcial del sector I- 12 de Loriguilla (MP II), cal considerar que es tracta d'una modificació menor, atés que únicament afecta elements de l'ordenació detallada, a fi d'aconseguir una major adequació de l'ordenació del pla parcial al model d'activitat logística de gran superfície que es pretén, i no resulta necessari evacuar consulta prèvia a altres organismes, administracions o públic, ja que les afeccions que es generaven en l'ordenació aprovada (PP 2010 + MP I), no pateixen cap variació.  
  
Atés que, a l'empara del que estableix l'article 53 del TRLOTUP, i considerant que, d'acord amb els criteris de l'annex VIII d'aquesta llei, la proposta de modificació puntual de l'ordenació detallada del pla parcial no té incidència en el model territorial del municipi, actua sobre sòl urbanitzable, no suposa afecció sobre elements del patrimoni natural i, havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de modificació puntual de l'ordenació detallada del Pla parcial del sector I-12 de Loriguilla no presenta efectes significatius sobre el medi ambient.  
  
Atés així mateix l'informat per la secretaria municipal, en informe jurídic exigit per l'article 142 del TRLOTUP, de data 30 de juny de 2022, en relació a la modificació del programa recentment aprovat que comporta la modificació proposada sobre l'alternativa i conseqüent modificació de la resta de documentació, així com sobre la normativa aplicable i el procediment a seguir.  
A la vista dels antecedents i fonaments exposats, aquesta alcaldia, en la seua condició d'òrgan ambiental municipal, ha resolt:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de l'ordenació detallada (MP II) del Pla parcial del sector industrial I-12 de Loriguilla, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació del pla conforme a la seua normativa sectorial.  
  
Segon  
Comunicar la present resolució al promotor i a l'òrgan substantiu, a l'efecte de continuar el procediment d'aprovació de la modificació puntual proposta, advertint que aquest acte d'avaluació ambiental no serà susceptible de cap recurs, sense perjudici dels que, si escau, pertoquen contra l'acte d'aprovació de l'esmentada modificació.  
  
Tercer  
Publicar la present resolució en el Diari Oficial de la Generalitat Valenciana, advertint expressament que l'informe perdrà la vigència i cessarà en la producció dels efectes que li són propis si, una vegada publicat, no s'haguera procedit a l'aprovació del document en el termini màxim de quatre anys des de la publicació.»  
  
Loriguilla, 5 de juliol de 2022.- L'alcalde: Carlos Eusebio Rodado i Díaz-Cano.